laion/Wikipedia-Exotic huggingface dataset:
דויד גאודו

דויד גודו (בצרפתית: David Gaudu, נהגה ;דָּוִיד גּוֹדוּ נולד ב-10 באוקטובר 1996) הוא רוכב אופני כביש צרפתי בקבוצת Groupama–FDJ. דָּוִיד גּוֹדוּ נולד ב-10 באוקטובר 1996, בלאנדוויזיו. בתור חובבן, הוא ניצח את מרוץ הטור דה ל'אווניר, המרוץ הבכיר ביותר לרוכבים עד גיל 23. דָּוִיד גּוֹדוּ גם ניצח את הקטע השישי במרוץ. דָּוִיד גּוֹדוּ הפך למקצוען ב-2017, עם הצטרפותו לקבוצת FDJ הצרפתית. באותה העונה סיים דָּוִיד גּוֹדוּ שני בטור ד'לאן, 14 שניות לאחר בן קבוצתו טיבו פינו. גאודו גם ניצח את הקטע השלישי במרוץ. לקראת סוף העונה, סיים חמישי במילאנו–טורינו. ב-2018 פתח את העונה בצרפת, כשסיים תשיעי בטור דה לה פרובנס וחמישי בקלאסיקת ארדש. בהמשך העונה, ערך דָּוִיד גּוֹדוּ את הופעת הבכורה שלו בגרנד טור כאשר נבחר לטור דה פראנס. התוצאה הגבוהה ביותר שהשיג במרוץ הייתה מקום תשיעי בקטע ה-9. גאודו סיים את המרוץ במקום ה-34, שהיה הראשון מתוך קבוצתו. בהמשך העונה, סיים שני במרוץ הזיכרון למרקו פנטאני. ב-2019, ערך גּוֹדוּ עונה דומיננטית. הוא סיים שישי בטור דה לה פרובנס ושלישי בטור של האמירויות, 44 שניות אחרי פרימוז' רוגליץ' המנצח. גּוֹדוּ גם ניצח את קטגוריית הרוכב הצעיר בשני המרוצים האלו. לקראת סוף אפריל, התחרה במונומנט לייז'–בסטון–לייז' וסיים במקום השישי, 57 שניות אחרי יאקוב פוגלסן המנצח. גּוֹדוּ נבחר שוב לטור דה פראנס ועזר לטיבו פינו במאבק על הדירוג הכללי, עד לפרישתו במהלך הקטע ה-19. גּוֹדוּ סיים את המרוץ במקום ה-13, 23:58 דקות אחרי איגן ברנל המנצח. דָּוִיד גּוֹדוּ סיים אחרי ברנל גם בקטגוריית הרוכב הצעיר. בסוף העונה התחרה באיטליה, כשסיים רביעי בגראן פרמיו ברונו בגלי, חמישי במילאנו–טורינו ולבסוף סיים גם במקום ה-11 במונומנט ג'ירו די לומברדיה. 2018 מקום 2: Mémorial Marco Pantani 2019 שלב 3: du Tour de Romandie מקום 3: UAE Tour מקום 5: Tour de Romandie מקום 6: Liège-Bastogne-Lièg 2020 ניצחון שלב 11 ושלב 17: étapes du Tour d'Espagne מקום 4 כללי: Tour des Émirats arabes unis מקום 8 כללי: וואלטה א'אספניה 2021 מקום 1: Classic de l'Ardèche מקום 3: Liège-Bastogne-Liège מקום 5: הטור הבאסקי מקום 7: פלאש וואלון מקום 7: אולימפיאדת טוקיו, מרוץ הכביש מקום 7: הג'ירו די לומבארדיה מקום 9: Critérium du Dauphiné 2022 מקום 1: Stage 3 Critérium du Dauphiné מקום 3 כללי: Mercan'Tour Classic מקום 4 כללי: Tour de France מקום 5 כללי: Overall Volta ao Algarve מקום 5: Grand Prix Cycliste de Montréal 2023 - מקום 2 כללי: Paris-Nice מקום 2: Faun-Ardèche Classic מקום 4: La Drôme Classic מקום 7: Tour des Alpes-Maritimes et du Var מדיה וקבצים בנושא דויד גאודו בוויקישיתוף דויד גאודו, ברשת החברתית פייסבוק דויד גאודו, ברשת החברתית אקס (טוויטר) דויד גאודו, ברשת החברתית אינסטגרם דויד גאודו, באתר olympedia.org דויד גאודו, באתר Cycling Archives DAVID GAUDU | 2019 SEASON, procyclingstats.com
רונה (שיר)

רונה הוא פזמון שביצע סמיר שוקרי ויצא לאור בשנת 1989. השיר מבוסס על לחן של השיר המצרי זַחְמַה "יַא דֻנְיַא זַחְמַה" (زحمة يا دنيا زحمة - "העולם צפוף") של אחמד עדוויה (אנ'), שכתב לו חסן אבו עתמאן והלחין האני שנודה. מילותיו בעברית נכתבו על ידי יפית אביטן. השיר שהיה ללהיט הוא המזוהה ביותר עם סמיר שוקרי. השיר נכלל באלבום שנושא את שמו. מרכיב בולט בשיר הוא הכינור החשמלי. השיר עוסק בגעגועיו של שוקרי לבתו רונה לאחר גירושיו מאמה, ויצא כשהייתה בת שלוש. לימים סיפר שוקרי כי בבגרותה פסק הקשר שלו עם בתו. שוקרי חיבר גם את עיבוד השיר יחד עם ראובן בן שמעון, הכולל את נגינת הכינור בדומה לשיר המקורי. בשנת 2015 הוציאו שוקרי והזמר רוניוס גרסת כיסוי לשיר. ליאור נרקיס ביצע אף הוא את השיר. סרטון השיר "רונה" באתר יוטיוב "רונה" באתר של אקו"ם מילות השיר "רונה" באתר שירונט לדף השיר באתר הספרייה הלאומית זחמה פוסט בדף הפייסבוק של "מרחבא" חגי חיטרון, כותבת המילים של הלהיט הענק "רונה" עדיין לא מוכנה לוותר על התמלוגים, באתר הארץ, 23 בספטמבר 2024 מעריב אונליין, ‏סמיר שוקרי: "אמא של רונה סכסכה בינה לביני, אני מתקשר והיא לא עונה", באתר מעריב אונליין, 23 בדצמבר 2018 זמר החתונות: סמיר שוקרי מדבר על רונה, באתר ‏מאקו‏, 11 ביוני 2019 אבי כאכון, ‏עם געגועים בלב, באתר ‏מאקו‏, 1 באפריל 2016 קרי רובינשטיין, סמיר מגיע לברודווי, באתר ynet, 19 באוקטובר 2018 103FM, ‏שוקראן יא שוקרי: סמיר שוקרי הרים את האולפן של גבי גזית, באתר מעריב אונליין, 25 בספטמבר 2016 רועי בהריר פרל‏, טעון קיפוח 34: סמיר שוקרי מחדש את "רונה" וזה עובד. בערך, באתר וואלה, 2 באפריל 2015
פיאצה בולוניה

פיאצה בולוניה (באיטלקית: Piazza Bologna) היא כיכר הממוקמת בין הרחובות Via della Provincie ו-Viale Ventuno Aprile, ברובע החמישי (נומנטנו), ברומא. שמה של הכיכר מוקדש לעיר בולוניה, בירת המחוז אמיליה-רומאניה, והוא בראש ובראשונה מיוחס לכיכר עצמה, אך בפועל משתמשים בשמה של הכיכר לציון שמה של השכונה עצמה בה היא מצויה. הכיכר עצמה היא בעלת צורה מעגלית ותופסת מיקום מרכזי בתוך השכונה. בסמוך לכיכר ישנו סניף דואר מרכזי שנבנה בשנת 1935, וכן תחנת המטרו "בולוניה" ברומא (קו B). אף על פי שפיאצה בולוניה היא שכונת מגורים, מחוץ למרכז העיר, מלבד משפחות מקומיות ישנו ציבור רחב של צעירים מכל רחבי איטליה וכן סטודנטים זרים, שמתגוררים בה לאור הקרבה לאוניברסיטת ספיאנצה ואוניברסיטת LUISS Guido Carli. בקרבת הפיאצה יש רחובות מסחריים ובהם חנויות, עסקים, מסעדות ובתי קפה. בקרב חלק מקהילה יהודי טריפולי שעלו לאיטליה בשנות השישים השתקו בקרבת אזור זה ויחד עם שאר יהודי לוב מהווים נתך מרכזי מיהודי רומא ואיטליה בכלל. (להרחבה ראה ערך יהודי לוב, וקישור נלווה) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
Greatest Hits: Straight Up!

Greatest Hits: Straight Up! הוא אלבום הלהיטים השני של הזמרת האמריקאית פאולה עבדול אשר יצא לאור ב-8 במאי 2007. בדומה לאלבומה הקודם, גם אלבום זה כולל אוסף של כל הסינגלים שהוציאה במהלך הקריירה שלה. אלבום הלהיטים הגיע למקום ה-78 במצעד האלבומים שבמקסיקו. הפעם, גם השיר "Will You Marry Me?" הופיע באלבום זה אף על פי שלא הופיע באלבום האוסף הקודם אך השיר "Crazy Love" שהופיע רק במהדורה היפנית של אלבום הלהיטים הקודם לא הופיע הפעם בכלל באלבום. בדומה לאלבום הלהיטים הקודם גם אלבום זה לא נחל הצלחה כאשר לא נכנס למצעד האמריקאי אך דורג במצעד אלבומי ה-R&B/היפ-הופ האמריקאי. בנוסף לסינגלים של האלבום, האלבום כולל גם את השירים "If I Were Your Girl" ו-"It's All About Feeling Good" אשר לא הוצאו כסינגלים. מידע על האלבום Greatest Hits: Straight Up! באתר MusicBrainz Paula Abdul - Greatest Hits Straight Up!, Discogs (באנגלית) mexicancharts.com - Mexican charts portal, web.archive.org, ‏2011-07-14
רמי לוי (מאמן כדורגל)

רמי לוי (נולד ב-18 בספטמבר 1957) הוא כדורגלן עבר ומאמן כדורגל ישראלי. רמי לוי החל לשחק כדורגל במחלקת הנוער של בני יהודה תל אביב. בגיל 16 ערך את הופעת הבכורה שלו בבוגרים, במשחק חוץ מול הכח רמת גן. בהמשך תפס את מקומו בקישור הקבוצה כשחקן הרכב. בעונת 1975–1976 סיים עם קבוצתו במקום ה-17 וירד איתה לליגה הארצית. בעונת 1977–1978 סיים עם קבוצתו במקום הראשון ועלה בחזרה מהארצית ללאומית. עם זאת, באותה עונה הגיע עם בני יהודה לגמר גביע המדינה והפסיד למכבי נתניה. בעונת 1980–1981 סיים עם בני יהודה במקום השני בליגה וזכה בגביע המדינה. בעונת 1983–1984 הצטרף לקבוצת שמשון תל אביב ושיחק בה עונה אחת וסיים במקום ה-12. בסיומה חזר לבני יהודה (שירדה לליגה הארצית) לעונה אחת והעפיל איתה שוב ללאומית מהמקום הראשון. בעונת 1985–1986 הצטרף למכבי יפו, בה שיחק עונה אחת וסיים במקום ה-12. בסיום העונה חזר לבני יהודה. לוי המשיך בבני יהודה לעוד 3 עונות ובסיומן פרש ממשחק. בעונתו הראשונה כמאמן, עבד לוי עם גיורא שפיגל כמנג'ר בבני יהודה ובסוף העונה זכתה הקבוצה באליפות המדינה. בהמשך אימן קבוצות בליגת העל ובליגה הארצית. בין היתר העפיל עם מכבי עירוני אשדוד מהליגה הארצית ללאומית והמשיך עוד עונה, בנוסף להגעה לחצי גמר גביע המדינה. אימן גם במכבי נתניה, צפרירים חולון, הפועל ראשון לציון, הפועל אשקלון (2003–2004) ומכבי הרצליה. בשנת 2010 החל לאמן את קבוצת הנוער של בני יהודה והעפיל עימה בחזרה לליגה הבכירה. רמי לוי, באתר FootballDatabase.eu ריאיון עם רמי לוי, בערוץ youtube הכח ר"ג - בני יהודה 1-1, בעיתון דבר 25 בנובמבר 1973 אשר גולדברג‏, "אבוקסיס רצה לנסוע עם קודריצקי. לא אפשרתי לו", באתר וואלה, 28 ביולי 2022
גיא מר

גיא מרגלית (נולד ב-29 באפריל 1974), ידוע בשם הבמה גיא מר, הוא מוזיקאי, זמר-יוצר, ראפר, תקליטן ומפיק מוזיקלי ישראלי, ידוע בעיקר כסולן להקת ההיפ הופ הדג נחש. גיא מרגלית נולד וגדל בירושלים. ב-1998 הצטרף מרגלית ללהקת הדג נחש. ב-2000 הוציאו את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו הלהקה מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"הנה אני בא" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב". ב-2009, במקביל לפעילותו בלהקת הדג נחש, יצא מרגלית לקריירת סולו תוך שהוציא את אלבום הסולו הראשון שלו, "אין לי מה להתלונן". האלבום כולל הופעות אורח של מירה עווד, קרולינה, תומר יוסף, פלד ואורטגה ותאמר נפאר. שיר הנושא מתוך האלבום, "אין לי מה להתלונן", הצליח להגיע למקום השני במצעד השבועי של מדיה פורסט. כמו כן, זכה האלבום לשבחים רבים ממבקרי המוזיקה. ב-2013 זכה גיא מר יחד עם שאר חברי להקת הדג נחש בפרס אקו"ם על שם יוסי בנאי למחברי השנה, על אלבומם "זמן להתעורר". במרץ 2017 הוציא את אלבום הסולו השני שלו, "הכל כלול". האלבום זכה אף הוא לשבחים רבים ממבקרי המוזיקה. ביולי של אותה שנה, התארח בשירה של להקת מועדון הקצב של אביהו פנחסוב, "טיפה קטנה של אמונה". ביוני 2021 הוציא את אלבום הסולו השלישי שלו, "אומנות ופרנסה". 2009: אין לי מה להתלונן 2017: הכל כלול 2021: אומנות ופרנסה 2000: המכונה של הגרוב 2003: לזוז 2004: חומר מקומי 2006: בעזרת הג'אם 2008: הדג נחש LIVE 2010: 6 2013: זמן להתעורר 2015: הדג נחש ותזמורת המהפכה - בהופעה חיה 2016: שותפים בעם 2018: וולקאם טו איזראל מדיה וקבצים בנושא גיא מר בוויקישיתוף גיא מר, באתר אפל מיוזיק (באנגלית) גיא מר, באתר ספוטיפיי רותי זוארץ, ‏חבר 'הדג נחש': "העסק הזה, שנקרא מדינת ישראל, לא מנוהל בצורה מבריקה", באתר מעריב אונליין, 19 באפריל 2017 אור ברנע, הירושלמיות של גיא מר, באתר ynet, 22 במאי 2009 נמרוד נוה, ‏44 יצירות מופת בתרבות שכל ישראלי צריך להכיר, באתר ‏מאקו‏, 8 במאי 2019 מערכת ישראל היום, שף באולפן: 20 דברים שלא ידעתם על הדג נחש, באתר ישראל היום, 4 באוקטובר 2018 מצעד | מדיה פורסט, באתר Charts, ‏2009-05-23 מאיה כהן, גיא מר סולו, באתר ישראל היום, 16 בינואר 2017 פרסי אקו"ם, באתר אקו"ם חן פרורדין, ‏מועדון הקצב של אביהו פנחסוב - טיפה קטנה של אמונה, באתר ‏מאקו‏, 11 ביולי 2017
רמי לוי (פירושונים)

האם התכוונתם ל... רמי לוי – איש עסקים ישראלי קבוצת רמי לוי – תאגיד הכולל מספר חברות בפריסה ארצית רמי לוי שיווק השקמה – רשת מרכולים בישראל בניהולו ובשליטתו של רמי לוי רמי לוי תקשורת – חברת תקשורת המפעילה רשת סלולרית וירטואלית, חברת בת של רמי לוי שיווק השקמה רמי לוי TV – שירות טלוויזיה בכבלים שניתן על ידי חברת רמי לוי שיווק השקמה בשיתוף פעולה עם חברת HOT רמי לוי (מאמן כדורגל) – שחקן כדורגל ומאמן כדורגל ישראלי
מחלף גלעם

מחלף גלעם הוא מחלף הנמצא בעמק זבולון, צפונית-מזרחית לקריית אתא. הוא מחבר בין כביש 79 לכביש 781. במחלף עוברת תנועה רבה מחיפה ומהקריות לכיוון עמק יזרעאל והגליל התחתון. המחלף משמש ככניסה מזרחית לקריית אתא. חברת נתיבי ישראל פתחה את המחלף אחרי פתיחתו לתנועה של קטע הכביש החדש שבין קריית ביאליק לבין המחלף. מהירות הנסיעה בכביש 79 במחלף היא 90 קמ"ש. במחלף תעבור הרכבת הקלה שתצא מתוך קריית אתא ותפעל בין מפרץ חיפה לבין נצרת.
Scheiße

"Scheiße" (בעברית: "חרא") הוא שיר, שהוקלט על ידי הזמרת-יוצרת האמריקאית ליידי גאגא מתוך אלבום האולפן השני שלה, Born This Way. השיר נכתב והופק על ידי גאגא ורד וואן והוקלט במהלך סיבוב ההופעות "The Monster Ball Tour" באוטובוס ששימש אותה ואת צוותה (מעין מעונוע גדול במיוחד). השיר הוצג לראשונה בתצוגת האופנה של מעצב האופנה טיירי מוגלר ב-19 בינואר 2011. השיר הוא שיר דאנס-פופ עם סינתסייזרים כבדים. בנוסף הוא גם מכיל השפעות של טכנו, אלקטרו-קלאש, ודיסקו אירופאי. בשיר גאגא את הבית הראשון וחלק מהפזמון בגרמנית, מבחינה לירית השיר עוסק בהעצמה נשית. השיר קיבל ביקורות חיוביות ממבקרי מוזיקה אשר החמיאו על השפעות הדאנס הכבדות שלו ועל הפזמון הקליט אם כי מתחו ביקורת על השימוש במילים בגרמנית ועל המבטא של גאגא. השיר זכה להצלחה כאשר הצליח להיכנס למצעדים הרשמיים של קנדה, גרמניה, איטליה, בריטניה ובדרום קוריאה שם הגיע למקום ה-20. בארצות הברית השיר הגיע למקום ה-6 במצעד הדאנס ולמקום ה-11 במצעד השירים מתחת להוט 100. גאגא שרה את השיר במהלך סיבוב הופעות "Born This Way Ball", בפסטיבל קואצ'לה, בסיבוב ההופעות "Joanne World Tour" ובסדרת ההופעות שלה בלאס וגאס. השיר נכתב והופק על ידי ליידי גאגא ורד וואן. הוא הוקלט בקארוון ב-2010 במהלך סיבוב ההופעות שלה "The Monster Ball Tour" ולאחר מכן עובד לרמיקס אשר שימש את תצוגת האופנה של המעצב טיירי מוגלר. גאגא סיפרה כי השיר נכתב בהשראת בילוי שלה במועדון לילה בברלין ויום למחרת היא כתבה את השיר. גאגא הסבירה כי שם השיר יכול להתפרש בשני מובנים: מצד אחד במובן טוב אך מצד שני גם במובן רע מכיוון שהשיר מדבר על הקושי של אישה להיות חזקה ועוצמתית. בנוסף גאגא אמרה שזו המילה היחידה באותה תקופה שידעה בגרמנית מה שגם הייתה הסיבה שהובילה אותו לבחור בשיר בשם זה. מידע על היצירה "Scheiße" באתר מיוזיק בריינז גרסאות נוספות ל"Scheiße" באתר SecondHandSongs Born This Way (International Special Edition Version) by Lady Gaga, Genius (באנגלית)
אגדות המלך שלמה

אגדות המלך שלמה היא סדרת אנימציית פלסטלינה ישראלית שהופקה לטלוויזיה על ידי האנימטור רוני אורן ושודרה בערוץ הראשון בין השנים 1992–1993. בשנת 2006 פרקי הסדרה יצאו במארז DVD על ידי גלובוס יונייטד. עלילת הסדרה התבססה על סיפורי שלמה המלך, כפי שהן מופיעות בספרו של חיים נחמן ביאליק, "ויהי היום". לסוף כל פרק היה מוסר השכל ייחודי. כתוב בכוכבים ביני ובינך בעל מזויף האופה המאושר האישה והרוח המסמר המשאלה האחרונה השמיר חלב הלביאה טעם החיים אגדות עושר כתר הנוצות של הדוכיפת לחישת הנחש מזלו של חוטב עצים מי הגנב משפט הביצה מתוק ודביק צייד הציפורים ניחוח הכסף שותף לפשע שלוש העצות שלושה סירים שלמה המלך ואשמדאי שלשלת המזון שלמה המלך והדבורה שנת ישרים "אגדות המלך שלמה", במיזם "אישים" לתיעוד היצירה הישראלית "אגדות המלך שלמה", במאגר הידע העברי לקולנוע ישראלי ועולמי "אידיבי" ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
MC שירי

שירי רבר פריאנט (נולדה ב-1981), ידועה בשם הבמה MC שירי, היא ראפרית ישראלית. רבר פריאנט החלה את הקריירה המוזיקלית שלה בשנת 2000, כאשר השתתפה באלבום האוסף של מאד מאן "מיקרופון למקסימום", בשירים "חלום חיי" עם בזוקה ובשיר "מיקרופון למקסימום". ב-2001 השתתפה באלבום השני, "מיקרופון למקסימום 2" בשיר "מי הדיווה" עם שורטי. באותה שנה התארחה באלבום הזהב של מוקי "שמע ישראל", בשיר "תן לפה ת'מיקרופון". ב-2003 התארחה באלבום הזהב של להקת הדג נחש "לזוז", בשיר "לזוז". באותה התקופה, שיתפה פעולה עם אמנים שונים, כמו שורטי, סאבלימינל, כלא שש ונוספים. ב-2005 הוציאה את אלבום הבכורה שלה, "נסיכת המיקרופון" תחת חסותה של חברות הד ארצי ולבנטיני. באותה השנה, התארחה באלבומם של הדג נחש "חומר מקומי", בשיר "שביתה". ב-2006 התארחה באלבומם של להקת טיפקס, "רדיו/מוזיקה/עברית", בשיר "עוכר שמחה". ב-2017, לאחר למעלה מעשור של חוסר פעילות, התארחה בשירו של גיא מר, "עשר שנים". החל משנת 2018, החלה להתקרב ליהדות בעקבות בעלה, והיא שומרת מצוות, חובשת כיסוי ראש ועובדת ככתבת באתר ומנהלת סושיאל מדיה בארגון הקירוב הידברות. 2005: נסיכת המיקרופון MC שירי, באתר ספוטיפיי MC שירי, באתר Discogs (באנגלית) מירי גריי, הנסיכה הלוחמת שירי, באתר ynet, 13 בינואר 2005 תמר שניידר, לאן נעלמה mc שירי? "בעקבות התהליך שעברתי, התחלתי לראות את החיים כמתנה", באתר הידברות, ‏29 באוקטובר 2020
יחסי בלארוס–תאילנד

יחסי בלארוס–תאילנד הם היחסים הדו-צדדיים שבין רפובליקת בלארוס לבין ממלכת תאילנד. לבלארוס קונסוליה בבנגקוק; לתאילנד אין שגרירות במינסק, והשגרירות שלה במוסקבה אמונה על היחסים עם בלארוס לצד קונסוליה במינסק. בלארוס ותאילנד ייסדו את היחסים הדיפלומטיים ביניהן ב-21 ביוני 1992. בשנת 2015 נוסדה בפרלמנט של תאילנד שדולה לקידום היחסים בין תאילנד ובלארוס. ב-27 בינואר 2016 נפגשו שגריר בלארוס בווייטנאם שאחראי על היחסים עם תאילנד וסגן שר החוץ של תאילנד ויראסקדי פוטרקול ודנו בהקלה על הדרישות לוויזה עבור אזרחי שתי המדינות. שנתיים מאוחר יותר, ב-18 ביולי 2018 פורסם כי הסכם טיוטה לפטור מוויזה נמצא בדיונים בבנגקוק. ב-16 במרץ 2016 ביקר יושב ראש האספה הלאומית של בלארוס ולדימיר אנדריצ'נקו בבנגקוק ונפגש עם ראש ממשלת תאילנד פריות צ'אן-אוצ'ה. הוא קרא לחזק את שיתוף הפעולה התעשייתי והחינוכי בין בלארוס לתאילנד. מספר חודשים לאחר מכן, ביוני אותה שנה נועדו משלחות פרלמנטריות משתי המדינות בבלארוס וחברי הפרלמנט מבלארוס אמרו כי מדינתם מוכנה לפתח יחסים רחבים בין המדינות. ב-2018 נפגשו שגריר בלארוס במוסקבה ושגריר תאילנד במוסקבה ודנו בהגברת שיתוף הפעולה בין המדינות בהיבט הכלכלי-מסחרי. בשנת 2018 הסתכם היקף הסחר בין המדינות ב-123.3 מיליון דולר, עלייה של 38% בהשוואה לשנה שקדמה לכך. About cooperation of the Republic of Belarus with the Kingdom of Thailand, שגרירות בלארוס בווייטנאם Honorary Consulate of the Republic of Belarus, משרד החוץ של תאילנד Minsk, משרד החוץ של תאילנד Creation of Belarusian-Thai friendship group in Thailand parliament welcomed, Belarus.by, 1 בספטמבר 2015 Belarus, Thailand discuss visa regime facilitation, שגרירות בלארוס בווייטנאם Belarus-Thailand visa waiver agreement under consideration in Bangkok, Belarus.by, 18 ביולי 2018 Call for advancing Belarus-Thailand industrial cooperation, Belarus.by, 16 במרץ 2016 Belarus ready to develop entire spectrum of bilateral relations with Thailand, tvr, 27 ביוני 2016 Belarus, Thailand to intensify cooperation in business, BelTA, 8 ביוני 2018
צ'ארלי קובל

שארלוט קובל (באנגלית: Charlotte Covell; נולדה ב-1984), המוכרת בשם צ'ארלי קובל, היא שחקנית ותסריטאית בריטית, הידועה בעיקר מהעיבוד שלה לסדרת הטלוויזיה "סוף הפאקינג עולם" עבור ערוץ 4. קובל נולדה בבלקהית' שבלונדון. היא למדה ספרות אנגלית באוניברסיטת אוקספורד. מדיה וקבצים בנושא צ'ארלי קובל בוויקישיתוף צ'ארלי קובל, במסד הנתונים הקולנועיים IMDb (באנגלית) צ'ארלי קובל, במסד הנתונים הקולנועיים KinoPoisk (ברוסית) "Are these Britain's funniest new women". Chortle (באנגלית). 8 בספטמבר 2009. נבדק ב-30 במרץ 2018. {{cite news}}: (עזרה) "Charlie Covell | Writer/Actress" (באנגלית). BAFTA. נבדק ב-30 במרץ 2018. {{cite news}}: (עזרה) Halligan, Fionnuala (5 באוקטובר 2015). "Charlie Covell, Stars of Tomorrow 2015". Screen Daily (באנגלית). נבדק ב-30 במרץ 2018. {{cite news}}: (עזרה) "Charlie Covell on writing and starring in tonight's episode of "Banana"". AfterEllen. 18 במאי 2015. נבדק ב-30 במרץ 2018. {{cite news}}: (עזרה)
צ'ולו

אריה אביטן (נולד ב-1969), הידוע בשם הבמה צ'ולו, הוא ראפר, זמר-יוצר ומפיק מוזיקלי ישראלי. אריה אביטן נולד ב-1969 במרוקו. בגיל שנתיים עלה לארץ ישראל והתגורר בנס ציונה. אביטן נשוי ואב לשלושה. ב-1998, הפיק צ'ולו את האלבום "ישראלים עצבניים אחד אחד", האלבום נחשב לבין אלבומי ההיפ הופ הישראלי הראשונים. באלבום משתתפים ראפרים שונים, ביניהם סאבלימינל, בעודו בן 17 בלבד, סילברדון ועוד. האלבום הוקלט בחנות הבגדים המאולתרת שהקים צ'ולו, "מאד מאן". בהמשך, בשנת 2000, הוציא הלייבל "מאד מאן" את אלבום האוסף "מיקרופון למקסימום", בו השתתפו אמני היפ הופ ורגאיי שונים, בהם צ'ולו עצמו, כלא 6, סאבלימינל ופישי הגדול. ב-2001 הוציא יחד עם סאבלימינל והצל את הסינגל "האדריכלים", מתוך אלבום הבכורה של סאבלימינל, "האור מציון". בהמשך השנה, יצא אלבום האוסף "מיקרופון למקסימום 2", בו ביצע צ'ולו את השירים "בלאגן", "מסכות" ו"אמא אל תבכי". ב-2003 הוציא את הסינגל "מנקים את העולם", יחד עם פישי הגדול, סנאגל והברנש. השיר זכה להצלחה תוך שהגיע למקום ה-23 במצעד השבועי של רשת ג'. ב-2006 הוציא את אלבום הבכורה שלו, "תבלין ישן". האלבום כולל, בין היתר, את השיר "השמחה", שזכה מספר שנים לאחר מכן לגרסת כיסוי בביצוע רביד פלוטניק, באלבומו "בור ועם הארץ", והופעות אורח של אמנים שונים, בהם נמרוד רשף, סאבלימינל, סילברדון והראפר היהודי-אמריקאי רמדי. ב-2010 הוציא יחד עם סאבלימינל גרסה מחודשת לשיר "עיניים להם" מתוך האלבום. השיר הגיע בשיאו למקום ה-20 במצעד השבועי של רשת ג'. ב-2012 התארח באלבומו של זמר הרגאיי סול ג'יי, משהו חייב לקרות, בשיר "משהו חייב לקרות", לצד רביד פלוטניק. ב-2013 התארח באלבומו של פלוטניק, בור ועם הארץ, בשיר "דמעות". ב-2019, לאחר מספר שנים של חוסר פעילות, תוך ששיתף פעולה עם פלוטניק בשנית, וביצע קולות רקע בשיריו של פלוטניק, "למעלה" ו-"סלח לי אבי כי חטאתי", מתוך האלבום "ועכשיו לחלק האומנותי". 2006: תבלין ישן 1998: ישראלים עצבניים אחד אחד (עם משפחת תאקט) 2000: מיקרופון למקסימום (עם מאד מאן) 2001: מיקרופון למקסימום (עם מאד מאן) צ'ולו, באתר Discogs (באנגלית) צ'ולו, באתר Genius עינב שיף‏, האור והצל, באתר וואלה, 28 באפריל 2010 רפי ברבירו, צ'ולו ישיר לנו סולו, באתר ynet, 28 באפריל 2010 23.11.2003, באתר "פזמונט" 3.2.2011, באתר "פזמונט" רביד פלוטניק - ועכשיו לחלק האומנותי, באתר Discogs (באנגלית)
Sexxx Dreams

"Sexxx Dreams" (מוכר כ-"X Dreams"; בעברית: "חלומות מיניים") הוא שיר מתוך אלבום האולפן השני של הזמרת-יוצרת האמריקאית ליידי גאגא, Artpop. השיר נכתב על ידי גאגא עצמה, די ג'יי ווייט שדואו, מרטין ברסו ודי ג'יי סנייק והופק על ידי גאגא ושדואו ביחד עם ניק מונסון ודינו זיסיס. עם יציאתו נכנס השיר אל המקום ה-41 במצעד השירים הדיגיטליים שבקוריאה הדרומית. מבחינה לירית השיר מושפע מחלומות ארוטיים ופנטזיות מיניות של הזמרת. השיר עבר מספר שינויים על מנת להפוך אותו למובן עבור הצוות של הזמרת, תוך כדי שמירה על פזמון קבוע. גאגא אזכרה את השיר מספר פעמים ברשתות החברתיות מה שגרם לרבים לחשוב כי ייתכן שהשיר ייצא כסינגל מהאלבום. השיר קיבל ביקורות חיוביות מהמבקרים שר החמיאו על הקומפוזיציה, על התובנות של גאגא לגבי חייה והשוו אותו לשירים של ג'נט ג'קסון ופאולה עבדול. השיר נכנס למקום ה-41 במצעד הרשמי של דרום קוריאה ומכר כ-3400 עותקים בשבוע הפתיחה שלו. גאגא הופיעה עם השיר בפסטיבל אייטונס, בסדרת ההופעות שלה בהיכל Roseland Ballroom ובסיבוב ההופעות "ArtRave: The Artpop Ball". בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות. סרטון השיר "Sexxx Dreams" באתר יוטיוב ליידי גאגא, די ג'יי וואייט שדואו, מרטין ברסו, די ג'יי סנייק ליידי גאגא, די ג'יי וואייט שדואו, ניק מונסון, זיסיס Lady Gaga - Artpop, Discogs (באנגלית) Lady Gaga – Sexxx Dreams (באנגלית), נבדק ב-2020-04-15 국내 대표 음악 차트 가온차트!, gaonchart.co.kr ARTPOP, נבדק ב-2020-04-15
קרחון יוריקה (אנטארקטיקה)

קרחון יוריקה (באנגלית: Eureka Glacier) הוא קרחון רחב הזורם מהצד המערבי של ארץ פאלמר שבאנטארקטיקה. הקרחון זורם בשיפוע מתון, ונשפך אל תוך מפרצון ג'ורג' השישי. אורכו של הקרחון 33 קילומטרים; ורוחבו (בשפכו) 31 קילומטרים. לגדתו הצפונית של הקרחון מצויים הנונאטקים שמדרום להר אדג'ל; לגדתו הדרומית של הקרחון מצויים הרי טראברס, ונונאטאק טרמינוס. בסמוך לראשו של קרחון יוריקה מצוי קרחון פרוספקט, המאפשר מעבר למדף הקרח וורדי. הקרחון נסקר לראשונה באופן גס בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל. הקרחון נסקר מחדש על ידי סקר שטחי חסות איי פוקלנד בשנת 1948. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הוועדה קראה לקרחון בשם זה מהמילה היוונית העתיקה "אאוריקה" (בהגייתה האנגלית: "יוריקה" - שמשמעותה "מצאתי") - וזאת על מנת לסמל את הגילוי של הדרך עבור מזחלות המשלחת הבריטית, שאפשר להם להגיע למפרצון ג'ורג' השישי בשנת 1936. קרחון יוריקה באתר הסקר הגאולוגי של ארצות הברית קרחון יוריקה באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בקרחון יוריקה תחזית מזג אוויר עדכנית ארוכת טווח עבור קרחון יוריקה נתוני מזג אוויר היסטוריים עבור קרחון יוריקה גאזט השמות האנטארקטיים הרשמי של ארצות הברית מידע גאוגרפי והיסטורי
פסגת גבריאל (אנטארקטיקה)

פסגת גבריאל או פסגת גייבריאל (באנגלית: Gabriel Peak) היא פסגה בהרי אריסטוטל, בחוף אוסקר השני, בצד המזרחי של ארץ גרהאם, שבאנטארקטיקה. גובהה של הפסגה 1,200 מטרים מעל פני הים. הפסגה ממוקמת במפגש בין קרחון ג'רובאם וקרחון סטארבק. שמה של הפסגה ניתן לה בשנת 1956 על ידי הוועדה המייעצת לשמות אנטארקטיים של בריטניה. הפסגה נקראת על שם "גבריאל" - דמות מ"מובי דיק" - איש צוות בספינה "ירובעם", בספרו של הרמן מלוויל. שם זה ניתן בדומה לשמות אתרים נוספים באזור, הקרויים על שם דמויות מהספר. פסגת גבריאל באתר הסקר הגאולוגי של ארצות הברית פסגת גבריאל באתר הגאזט האנטארקטי של ממשלת אוסטרליה פסגת גבריאל באתר הגאזט האנטארקטי המשווה SCAR של ממשלת אוסטרליה מחשבות מרחקים - המרחק מפסגת גבריאל לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי אתרים נוספים הקרויים על שם דמויות מהספר "מובי דיק"
השבט (להקה)

השבט היא להקת היפ הופ ישראלית. חברי ההרכב הם איתי "טונה" זבולון, אדם "סבא ג'ון" טל, מיטל "מתוקה" רחמיאן ואורי "אוז" גרבש. הלהקה החלה את דרכה בשנת 1999. בשנה שלאחר מכן, התארחה באלבום האוסף של מאד מאן, "מיקרופון למקסימום", בשיר "מיקרופון למקסימום". ב-2006 הוציאה הלהקה את אלבומה הראשון והאחרון, "השבט". 2006: השבט רפי ברבירו, שבט אחים גם יחד, באתר ynet, 21 בפברואר 2006 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.